《由松树塘至库舍图岭》
清代·颜检

松塘有松松满山，千松万松盘复盘。盘山松高凌绝顶，天光云影迷青峦。

青峦去天不逾咫，谡谡松涛入人耳。不知身在最高峰，但见天风落松子。

作者简介：（?—1833）广东连平人，字惺甫。颜希深子。乾隆拔贡。嘉庆间累官直隶总督。折狱明允，为仁宗嘉许。坐事革职，遣戍乌鲁木齐。旋起用，道光间复擢至直隶总督。